Na temelju članka 39. stavak 1. Zakona o proračunu (“Narodne novine”, broj 87/08, 136/12 i

15/15) i članka 34. stavak 1. podstavak 4. Statuta općine Dragalić (“Službeni glasnik” br. 3/18) OPĆINSKO VIJEĆE OPĆINE DRAGALIĆ na 16. sjednici održanoj 30.12.2019. godine, donijelo je

**O D L U K U**

**O IZVRŠAVANJU PRORAČUNA OPĆINE DRAGALIĆ**

**ZA 2020. GODINU**

Članak 1.

Ovom Odlukom utvrđuje se način izvršavanja Proračuna Općine Dragalić (u daljnjem tekstu:

Proračun) za 2020. godinu koji obuhvaća:

- naplatu prihoda koje prema Zakonu o financiranju jedinica lokalne i područne (regionalne) samouprave i drugim propisima te odlukama Općinskog vijeća pripadaju Općini

- raspodjelu prihoda i stavljanje sredstava na raspolaganje korisnicima sredstava Proračuna

Članak 2.

Proračun se sastoji od “Računa prihoda i rashoda” i “Računa zaduživanja/financiranja”.

U “Računu prihoda i rashoda” iskazuju se svi prihodi po izvorima i vrstama prihoda i

rashodi po vrstama rashoda.

U „Računu zaduživanja/financiranja“ iskazuju se izdaci za otplatu zajmova.

Članak 3.

Ukoliko se prihodi Proračuna ne naplaćuju u planiranim svotama i planiranoj dinamici tijekom

godine, prednost u podmirivanju izdataka proračuna imat će sredstva za redovnu djelatnost Jedinstvenog upravnog odjela.

Članak 4.

Sredstva Proračuna osiguravaju se proračunskim korisnicima koji su u “Posebnom dijelu”

Proračuna određeni za nositelje sredstava po pojedinim pozicijama.

Korisnici smiju proračunska sredstva koristiti samo za namjene koje su određene Proračunom i

do visine utvrđene u njegovu “Posebnom dijelu”.

Članak 5.

Nosioci i korisnici proračunskih sredstava mogu preuzimati obaveze samo u granicama

zakona i u okviru sredstava koja su im planirana u Proračunu.

Članak 6.

Uplaćene, a manje planirane pomoći i donacije mogu se izvršavati iznad iznosa utvrđenih

proračunom, a do visine uplaćenih sredstava.

Neplanirane, a uplaćene pomoći i donacije mogu se koristiti prema naknadno utvrđenim

aktivnostima ili projektima uz prethodnu suglasnost općinskog načelnika.

Uplaćeni, a manje planirani i prihodi za posebne namjene mogu se izvršavati iznad iznosa

utvrđenih u proračunu, a do visine uplaćenih sredstava, a prihodi ostvareni vlastitom djelatnošću do visine naplaćenih prihoda.

Prihodi za posebne namjene koji nisu bili iskorišteni u prethodnoj godini, prenose se u proračun

za tekuću proračunsku godinu.

Članak 7.

Korisnici Proračuna koji ostvaruju vlastite prihode obavljanjem poslova vlastite djelatnosti

mogu se koristiti tim prihodima za pokriće izdataka nastalih obavljanjem tih poslova, a ostatkom prihoda za tekuće i kapitalne izdatke te investicijsko održavanje.

Uplaćeni prihodi ostvareni vlastitom djelatnošću mogu se koristiti do visine naplaćenih prihoda.

Neiskorišteni vlastiti prihodi u prethodnoj godini prenose se u proračun za tekuću proračunsku

godinu.

Članak 8.

Korisnici Proračuna moraju sredstva koristiti štedljivo i u skladu s propisima o korištenju,

odnosno raspolaganju tim sredstvima.

Nadzor nad korištenjem proračunskih sredstava i izvršavanjem Proračuna obavlja Općinsko

vijeće.

Članak 9.

Nosiocima i korisnicima proračunskih sredstava sredstva za rad stavljat će se na raspolaganje sa

žiro-računa proračuna na njihov žiro-račun.

Članak 10.

Raspodjela prihoda i primitka korisnicima proračunskih sredstava vršit će se u pravilu

ravnomjerno u toku godine na sve korisnike sredstava i to prema dinamici ostvarivanja prihoda i primitaka, odnosno prema rokovima dospjeća plaćanja obaveza za koje su sredstva osigurana u Proračunu.

Članak 11.

Preraspodjela sredstava utvrđenih Proračunom dopuštena je između pojedinih stavaka rashoda i

izdataka ili između pojedinih proračunskih korisnika, ako to odobri općinski načelnik.

Preraspodjela prema odredbi iz stavka 1. ovog članka ne može biti veća od 5% sredstava

utvrđenih na stavci koja se umanjuje.

Članak 12.

Ovlašćuje se Općinski načelnik za donošenje odluka o početku postupka o stjecanju i otuđenju

pokretnina i nekretnina.

Nakon provedenog postupka, konačnu odluku o raspolaganju pokretninama i nekretninama iz

stavka 1. ovog članka, donosi ovlašteno tijelo Općine ovisno o vrijednosti a sukladno Zakonu o lokalnoj i područnoj (regionalnoj) samoupravi .

Članak 13.

Godišnji proračun izvršava se do 31. prosinca 2020 godine.

Samo naplaćeni prihodi u fiskalnoj godini jesu prihodi te godine.

Financijske obaveze koje ne budu podmirene do 31.12.2020. godine, podmirit će se iz namjenski

odobrenih sredstava Proračuna slijedeće fiskalne godine.

Članak 14.

Doznačena, a neutrošena sredstva u toku 2020. godine ostaju korisnicima za prijenos u narednu

godinu radi korištenja za iste namjene ili raspored po važećim propisima i za druge namjene.

Članak 15.

Pogrešno ili više uplaćeni prihodi iz Proračuna vraćaju se uplatiteljima na teret tih prihoda, a

temeljem rješenja tijela ovlaštenog za naplatu odnosnih prihoda.

Članak 16.

Hitni i nepredviđeni rashodi koji se pojave tijekom proračunske godine podmiruju se iz tekuće

pričuve Proračuna do iznosa utvrđenog godišnjim Proračunom.

Ovlašćuje se načelnik Općine Dragalić da odlučuje o korištenju sredstava tekuće pričuve.

Članak 17.

Općinski načelnik upravlja raspoloživim novčanim sredstvima na računu Općine Dragalić.

Raspoloživa novčana sredstva mogu se oročavati kod poslovne banke poštujući načela sigurnosti

i likvidnosti.

Odluku o oročavanju i izboru banke donosi Općinski načelnik.

Novčana sredstva iz stavka iz stavka 1. ovog članka mogu se oročavati samo s povratom do 31.

prosinca 2020. godine.

Članak 18.

Prijenos sredstava po korisnicima vršit će Jedinstveni upravni odjel Općine Dragalić u okviru

odobrenih sredstava.

Članak 19.

Ako se tijekom fiskalne godine, zbog izvanrednih prilika i potreba, povećaju ili umanjuju

prihodi i primici, odnosno rashodi i izdaci, Proračun se mora uravnotežiti po postupku za donošenje Proračuna.

Članak 20.

Ova Odluka stupa na snagu danom objavljivanja u “Službenom glasniku”, a primjenjivat će se

od 01. siječnja 2020. godine.

REPUBLIKA HRVATSKA

BRODSKO-POSAVSKA ŽUPANIJA

OPĆINA DRAGALIĆ

OPĆINSKO VIJEĆE

KLASA: 400-06/19-01/10

URBROJ: 2178/27-19-2

Dragalić, 30.12.2019.

PREDSJEDNIK

OPĆINSKOG VIJEĆA

Mario Brađašević, v.r.